  Майя Бывальцева 2020-тӥ ар кутсконысен Удмуртиын йӧло кечьёслэн лыдзы 22 процентлы яке 400 йырлы йылӥз. Со сярысь элькунысь гурт возёсъя министертсволэн пресс-службаез ивортэ. Та дыре улосвылысь тямыс гурт предприятиосын альпийской, зааненской но ӟуч тӧдьы выжыысь 2 сюрс 248 йыр йӧло кеч вордо Туэ толшор-южтолэзь ӵоже соос 121 тонна кеч йӧл кыскизы, переработкае 106 тонназэ келязы. Вотка ёросысь Богданов фермеръёслэн возёсазы альпийской выжыысь 300-лэсь трос кечьёссы, ужпумзы – 1 сюрсозь вуттыны. Озьы ик соос чурыт но небыт француз сыръёс поттыны малпало. Туала куронъёслы тупась цехсы дась ни, но пандемия сэрен ваньбур поттыны кутсконэз берлолы выжтоно луизы. Али фермеръёс йӧлзэс Сарапулысь заводэ келяло. Тодэ вайытом, 2020-тӥ ар кутсконысен Удмуртиын скал йӧл кыскон 5,6 процентлы йылӥз.  Тегъёс: Ижкар Удмуртия гуртвозёс пудо Воткаёрос 100ар  